Hans Rønningen (1904–1959)

Hans Rønningen (født 21. februar 1904, død 10. februar 1959 i RyggeH. M. H. Jørgensen: «Hans Rønningen in memoriam», Verdens Gang, 4. mars 1959.) fra Ringebu var en norsk offiser og flymaskinist, som deltok i kampene under andre verdenskrig. Han ble tildelt Krigskorset, Norges fremste utmerkelse, for sin innsats.

 Bakgrunn 
Rønningen var fra midten av 1920-tallet i Marinens flygevåpen. Fra 1935 fløy han innenlands lufttrafikk for Det Norske Luftfartselskap. I 1941 ble DNLs lufttrafikk stoppet.

 Andre verdenskrig 

I mars 1941 dro han sammen med Finn Lambrechts til Sverige. Dette skjedde under en mellomlanding i Tromsø, mens de fløy i den sivile Nord-Norge ruten for Det Norske Luftfartselskap. Fra Sverige kom han til Storbritannia, der han ble teknisk sjef ved den norske flystasjonen i Skottland og bidro til å gjøre 333 skvadron operativ fra februar 1942. Han deltok selv i tokt med skvadronens Catalina-fly til norskekysten.

I etterkant av Telavåg-tragedien i april 1942 var flere av radiosenderne på Vestlandet, og gruppene som opererte dem, i en farefull situasjon. Rønningen deltok som maskinist i en redningsekspedisjon med Catalina-flyet «Vingtor», for å evakuere tre menn, en kvinne og et barn, som var i fare på grunn av operasjonen av en hemmelig radiosender.Bjørn A. Rørholt i samarbeid med Bjarne W. Thorsen. Usynlige soldater, Oslo: Aschehoug, 1990, s. 134–136. Toktet gikk til Staveneset i Sunnfjord for å hente ut agentene Ole Hoff Snefjellå og Eivind Viken.Dag Christensen: Hemmelig agent i Norge, Oslo: Hjemmets bokforlag, 1987, s. 7980. Operasjonen var ledet av kaptein Finn Lambrechts. Hele besetning på ni mann, åtte nordmenn og den britiske løytnant John M. Turner, som deltok som kjentmann, ble i statsråd 19. juni 1942 hedret med Krigskorset med sverd for denne innsatsen.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 54. Dette var de første tildelinger av Krigskorset til norske militære. Rønningen og de øvrige norske besetningsmedlemmer fikk sine utmerkelser overrakt av kong Haakon i London 3. juni 1942.Asbjørn Barlaup: «På vingene for Norge», Verdens Gang, 8. februar 1947, s. 11.

 Etter krigen 

Rønningen fortsatte etter krigen sin tjeneste i Luftforsvaret, der han ble oberstløytnant. Fra 1953 og inntil sin død i en bilulykke var han stasjonert ved Rygge flystasjon.

 Utmerkelser 
I tillegg til Krigskorset med sverd mottok Rønningen også Deltagermedaljen og Haakon VIIs 70-årsmedalje, samt ble utnevnt til medlem (MBE) av Order of the British Empire.«Oberstløytnant drept ved bilulykke i Rygge», Aftenporsten (aften), 10. februar 1959, s. 2.

 Referanser 

Kategori:Norske oberstløytnanter
Kategori:Krigskorset
Kategori:Deltagermedaljen
Kategori:Haakon VIIs 70-årsmedalje
Kategori:Honorære utnevnelser til Order of the British Empire